POZIV JAVNOSTI
ZA DOSTAVU PRIJEDLOGA I MIŠLJENJA O NACRTU 
PROGRAMA JAVNIH POTREBA U KULTURI I TEHNIČKOJ KULTURI 
GRADA VINKOVACA ZA 2027. GODINU

RAZLOZI DONOŠENJA AKTA
Zakonom o kulturnim vijećima i financiranju javnih potreba u kulturi („Narodne novine“ br. 83/22) čl. 5. određeno je da predstavničko tijelo jedinice lokalne samouprave programom utvrđuje potrebe u kulturi na temelju svojih interesa, te dodjelom sredstava osigurava ravnomjeran kulturni razvitak.
Sukladno čl. 20. Zakona o tehničkoj kulturi („Narodne novine“ br. 76/93, 11/94, 38/09) javne potrebe jedinica lokalne samouprave u tehničkoj kulturi za koje se sredstva osiguravaju i iz proračuna grada jesu aktivnosti, poslovi i djelatnosti lokalnog značenja koje one utvrde kao svoje javne potrebe u svezi sa djelovanjem zajednica i saveza tehničke kulture, koji se osnivaju za područje grada te udruga tehničke kulture. Program javnih potreba u tehničkoj kulturi donosi predstavničko tijelo grada na prijedlog gradonačelnika zajedno s godišnjim proračunom.
U Program javnih potreba u kulturi i tehničkoj kulturi za 2027. godinu uvrštavaju se programi ustanova kulture kojima je osnivač Grad Vinkovci, gradske manifestacije te ostali programi (projekti ustanova, udruga, građana i drugih pravnih osoba u kulturi i tehničkoj kulturi od interesa za grad Vinkovce).

CILJEVI PROVOĐENJA SAVJETOVANJA
Cilj provođenja savjetovanja s javnošću je upoznavanje javnosti s nacrtom Programa javnih potreba u kulturi i tehničkoj kulturi grada Vinkovaca za 2027. godinu, dobivanje prijedloga i mišljenja javnosti te prihvaćanje zakonitih i stručno utemeljenih prijedloga i mišljenja budući se dokument odnosi na interese građana i pravnih osoba. Takvim načinom osigurat će se u 2027. godini promicanje kulture, tehničke kulture i umjetničke djelatnosti u stvaranju jedinstvene kulturne politike grada.

ROK ZA PODNOŠENJE PRIJEDLOGA I MIŠLJENJA
od 04. studenoga 2026. god. do 04. prosinca 2026. god.

ADRESA I NAČIN PODNOŠENJA PRIJEDLOGA I MIŠLJENJA
Pisani prijedlozi i mišljenja se dostavljaju na adresu elektronske pošte
kultura@vinkovci.hr

Sukladno čl. 11. st. 4. Zakona o pravu na pristup informacijama („Narodne novine“ br. 25/13, 85/15, 69/22) po isteku roka za dostavu mišljenja i prijedloga izradit će se i objaviti izvješće o provedenom savjetovanju s javnošću koje će sadržavati zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.   

